# Tofin

El tofin (o tofingbe, o gbe, tofin) és una llengua gbe que parlen els tofins del sud-est del departament Atlantique de Benín. El seu codi ISO 639-3 és tfi i el seu codi al glottolog és tofi1235.

## Població, territori i pobles veïns

El 2006 hi havia 66.000 tofins (segons el joshuaproject n'hi ha 91.000).
El seu territori està situat al municipi de Sô-Ava, al sud-est del departament Atlantique. Concretament es parla als pobles de Ganvié, Sô-Ava, So-Tchanhoué, So-Zounko, Ahome-Gblen i Ahome-Lokpo. També es parla als pobles d'Ahouansoli-Agué, d'Ahounasoli-Toweta i Jesuko de Cotonou al departament de Littoral.
Segons el mapa lingüístic de Benín de l'ethnologue el territori tofin està situat al nord del llac Nokoué pocs quilòmetres a l'oest de Porto Novo. Té com a veïns els ayizos a l'oest, els wemes al nord i nord-est i els guns a l'est.

## Família lingüística i relació amb altres llengües

El defi és una llengua kwa, família lingüística que forma part de les llengües Benué-Congo. Concretament, segons l'ethnologue, forma part del grup lingüístic de les llengües gbes. Segons l'ethnologue, hi ha 21 llengües gbe: l'Aguna, l'ewe, el gbe, ci, el xwla oriental, el gbesi, el kotafon, el saxwe, el waci, el xwela occidental, el xwela, el kpessi, sis llengües aja (aja, ayizo, defi, tofin, weme i gun), dues llengües fons (fon i gbe, maxi) i la llengua gen, considerada l'única llengua mina. Segons el glottolog, és una de les llengües gbes orientals juntament amb el gbe, gbesi; l'ayizo; el gbe, xwla oriental; el fon; el gbe, ci; el gun; el kotafon; el gbe, maxi; el saxwe; el tofin; el weme; el xwla occidental; el wudu i el gbe, xwela.
El tofin es té el lèxic al del gun (88%), del fon (87%), el xwla oriental (82%), l'ayizo (75%) i el gen (66%).

## Sociolingüística, estatus i ús de la llengua

El tofin és una llengua vigorosa (EGIDS 6a): Tot i que no està estandarditzada és utilitzada per persones de totes les generacions tant a la llar com en l'àmbit social en tots els dominis i la seva situació és sostenible. Els tofins també parlen el fon, el gun i el francès.

## Bibliografia

* Bourgoignie, Georges Edouard, 1972 : Etno-écologie d'une collectivité régionale : les cités lacustres du Dahomey, a: Revue Canadienne d'Etudes Africaines, Vol 6 No 3 (403-431)
* De Medeiros, F (éditeur), 1985 : Peuples du Golfe du Bénin Aja-Evé, París, Editions Karthala.
* Hounkpatin B Christophe Capo, 1982 : « Le Gbe est une langue unique », Africa, journal of the International African Institute; Londres.
* Commission Nationale de Linguistique du Bénin, 1982 : Atlas et étude sociolinguistique du Bénin, Institut de Linguistique Appliquée d'Abidjan, Universitat Nacional de Costa d'Ivori, ACCT.
* Commission Nationale de Linguistique du Bénin, 1983 : Listes lexicales du Bénin, Abidjan, Institut de Linguistique Appliquée, Université d'Abidjan; ACCT; 69 pàgines
* Hazoumè Marc Laurent, 1981 : Une esquisse phonologique du "tɔfingbè", Cotonou, Commission Nationale de Linguistique, Ministère de l'enseignement supérieur et de la recherche scientifique, 48 pàgines.
* Gbéto, Flavien (2004). Tonologie synchronique du Tofingbe du village lacustre de Ganvié, dialecte Gbe du Sud-Bénin, a: Journal of West African Languages 31-2., pp. 27-40.
* Kluge, Angela. 2011. A sociolinguistic survey of the Gbe language communities of Benin and Togo: Gbe language family overview. SIL Electronic Survey Reports 2011-012. 1-21.
* Schoch, Gabi. 2011. A sociolinguistic survey of the Gbe language communities of Benin and Togo, Volume 9: Tofin language area. (SIL Electronic Survey Reports 2011-021.) SIL International. Sociolingüísica
* PHOIBLE. Online inventories for Tofin Gbe Fonologia

## Referències

* 1 2 3 4 5 6 «Gbe, Tofin, a language of Benin». ethnologue. [Consulta: 15 febrer 2015].
* 1 2 3 «Language: Gbe, tofin». Joshuaproject. [Consulta: 15 febrer 2015].
* 1 2 «Language. Gbe, tofin». glottolog. [Consulta: 15 febrer 2015].
* ↑ «Mapa lingüístic de Benín. El gbe, tofin és el número 44». ethnologue. [Consulta: 14 febrer 2014].
* 1 2 «Gbe». ethnologue. [Consulta: 5 febrer 2015].
* ↑ «Tofin Gbe in the Language Cloud» (en anglès). ethnologue. [Consulta: 14 febrer 2015].

## Enllaços externs

* Tofin a ikuska.com